ДУА “Пагост-Загародская сярэдняя школа

імя славянскіх асветнікаў Кірыла і Мяфодзія” Пінскага раёна

Аўтар: Мелюх Таццяна Мікалаеўна, настаўнік пачатковых класаў вышэйшай кваліфікацыйнай катэгорыі

**Тэма:** Знакі “ + ”, “ – ”, “ = ”

Мэта: плануецца, што ў канцы ўрока вучні будуць распазнаваць знакі “ + ”, “ – ”, “ = ”.

**Задачы:**

* пазнаёміць са знакамі “ + ”, “ – ”, “ = ”;
* Фарміраваць уменне чытаць і запісваць лікавыя выразы і роўнасці, якія адпавядаюць практычным дзеянням з наглядным матэрыялам;
* вучыць пісаць знакі “ + ”, “ – ”, “ = ”;
* развіваць уменне ўстанаўліваць заканамернасць у размяшчэнні прадметаў;
* садзейнічаць выхаванню ўзаемадапамогі.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан); рабочы сшытак да дапаможніка “Матэматыка 1 кл” 1 ч.; набор геаметрычных фігур; карткі з лічбамі і знакамі дзеянняў; наглядны матэрыял.

**Ход урока**

**І Арганізацыйны момант.**

Урок бадзёра пачынаем.

Я вам поспехаў жадаю!

Добра будзем працаваць,

Веды будзем здабываць!

**ІІ Актуалізацыя ведаў і навыкаў навучэнцаў.**

Спачатку вучні лічаць расліны ў прамым і адваротным парадку.

      

* Колькі ўсяго раслін размешчана на дошцы?
* На якія групы можна іх разбіць? (Дрэвы і кветкі.)
* Колькі дрэў? Колькі кветак?
* Што стаіць на першым месцы, на другім?
* На якім месцы стаіць дуб?
* Якая кветка стаіць перад дубам? На якім месцы?
* Якое дрэва злева ад васілька? Якая кветка справа ад васілька?
* Як расліны адлюстроўваюць пару года восень? Абгрунтуйце свой адказ.

Рубрыка “Цікава ведаць”.

Увосень унутры дрэў перастае кіпець праца, і хларафіла (пігмент, які дае лістам зялёны колер) становіцца менш. З-за таго, што вакол халадае, але яшчэ застаецца шмат яркага святла, гэты пігмент пачынае разбурацца, саступаючы месца іншым колерам. У пахмурныя дні дрэвы даўжэй стаяць зялёнымі, а сонечная восень хутка перафарбоўвае лісце ў жоўты і іншыя колеры. Змена колеру паказвае, што лісце паступова рыхтуецца да таго, каб апасці.

***Вусны лік***

1)

Вучні ўстанаўліваюць заканамернасць і размалёўваюць фігуры.

2)Гульня “Увага”.

Вучні разглядваюць домікі і робяць вывад: аднолькавыя яны ці розныя.

3)Гульнёвае заданне “У магазіне”.

Работа праходзіць у парах. Першаму варыянту раздаюцца карцінкі каўбасы і малака, а другому – шакаладкі і пірожанага.

 

  

**Настаўнік:** Усе прадукты памясцілі ў адну сумку.

 

* Як другімі словамі можна назваць выкананае дзеянне? (Аб’яднаць, скласці…)

4) Гульня “Цягнік”.

Да дошкі выходзіць адзін вучань. Астатнія вучні на месцах кладуць адну палачку на парту і выбіраюць картку з лічбай 1. Затым выходзіць да дошкі яшчэ адзін вучань, які становіцца за першым і кладзе яму на плячо руку.

* Колькі вучняў каля дошкі?
* Колькі яшчэ палачак вам трэба пакласці на парту?
* Колькі стала палачак?
* Як атрымаўся лік 2? (Адзін вучань + яшчэ адзін, адна палачка + яшчэ адна.)

**Настаўнік:** На матэматычнай мове гавораць так: “Да аднаго дадаць адзін, атрымаецца два”. (1 + 1 = 2, дэманструецца на дошцы.)

Наш цягнік складаецца з двух вагончыкаў. Адзін вагон трэба адчапіць і адправіць на рамонт.

* Колькі вагончыкаў засталося?
* Іх стала больш або менш? На колькі?

**Настаўнік:** На матэматычнай мове гавораць так: “Ад двух адняць адзін атрымаецца адзін”. (2 – 1 = 1, дэманструецца на дошцы.)

**Настаўнік:** **Тэма нашага ўрока** - “Знакі “ + ”, “ – ”, “ = ”.

Сёння на ўроку мы пазнаёмімся са знакамі “ + ”, “ – ”, “ = ” , навучымся пісаць гэтыя знакі.

**ІІІ Засваенне новых ведаў.**

С.24 – вучэбны дапаможнік

Вучні раглядваюць малюнкі і тлумачаць, на якіх малюнках колькасць птушанят павялічваецца, а на якіх - памяншаецца. Робяць вывад: калі колькасць павялічваецца, то знак “+”, а калі колькасць памяншаецца, то знак “ - ”. Настаўнік тлумачыць, што знак “=” выкарыстоўваецца для абазначэння аднолькавай колькасці прадметаў.

**ІV Першасная праверка новых ведаў і спосабаў дзейнасці.**

***Работа з вучэбным дапаможнікам***

1)с.24, №2

Вучні складаюць матэматычныя апавяданні па малюнках, выкладваюць на партах роўнасці і тлумачаць, чаму пад адным малюнкам роўнасць атрымалася

1 + 1 = 2, а пад другім – 2 – 1 = 1.

***Фізкультхвілінка***

Кропля раз, кропля два,

Вельмі марудна спярша.

А потым, потым, потым,

Усё хутчэй, хутчэй, хутчэй.

Мы парасоны свае раскрылі,

Ад дажджу сябе закрылі.

2)с.24, №3

У заданні вучні вучацца называць адзін прадмет, пару прадметаў.

3)с.25, №4

Суаднясенне малюнка з адпаведнымі роўнасцямі.

4)с.25, №5

Гульня “Магазін”.

Вызначаецца, што могуць купіць Яна і Алесь на свае грошы.

5)с.25 – заданне ад божай кароўкі

Вучні складаюць прыклады, адпаведныя схемам і запісваюць іх у рабочы сшытак.

***Фізкультхвілінка для вачэй***

**V Прымяненне ведаў.**

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1)с.13, №1

Матэматычная пропісь.

2)с.13, №2

Вучні злучаюць малюнак з выявай парных прадметаў са словам “пара”.

3)с.13, №3

Неабходна паветраныя шары размаляваць па інструкцыі: самы маленькі – жоўтым колерам, злева ад яго – чырвоным колерам, справа – зялёным. У неразмалёванага шарыка спачатку называюць парадкавы нумар злева направа і справа налева, а затым размалёўваюць яго любым колерам.

4)с.13, №4

Вучні дамалёўваюць сцяжкі ў адпаведнасці з выяўленай заканамернасцю.

**VІ Замацаванне новых ведаў і спосабаў дзейнасці.**

1)

 **? =**

 **? =**

* Які знак трэба паставіць замест пытальніка?. Чаму?

2)Упішыце падыходзячыя лікі. (Заданне выконваецца на картках, праверка адбываецца па ўзоры.)

 = 1 = 2 1 = 2 =

**VІІ Падвядзенне вынікаў**

* З якімі знакамі на ўроку пазнаёміліся? ( Знакі “ + ”, “ – ”, “ = ”.)
* Якім знакам трэба карыстацца, калі да аднаго ліку трэба дабавіць другі лік?
* Якім знакам трэба карыстацца, калі ад аднаго ліку трэба адняць другі лік?
* Які знак выкарыстоўваецца для абазначэння аднолькавай колькасці прадметаў.

Адказы на пытанні вучні дэманструюць паказваючы карткі са знакамі “ + ”, “ – ”, “ = ”.

**VІІІ Рэфлексія “Упрыгож дрэва”.**

Вучні ўпрыгожваюць клён: зялёны лісточак – урок цікавы, усё зразумела; жоўты – не распазнаю знакі “ + ”, “ – ”, “ = ”, настрой добры; чырвоны – нічога не зразумеў, настрой дрэнны.